pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ชื่นชม บรรยากาศการเลือกตั้ง นายก อบต. และ ส.อบต. เป็นไปอย่างคึกคัก ขอบคุณประชาชนที่ร่วมกันออกไปใช้สิทธิเลือกตั้ง สะท้อนคนไทยสนใจและมีส่วนร่วมทางการเมืองมากขึ้น
วันจันทร์ที่ 29 พฤศจิกายน 2564
โฆษกรัฐบาล เผย นายกฯ ชื่นชม บรรยากาศการเลือกตั้ง นายก อบต. และ ส.อบต. เป็นไปอย่างคึกคัก ขอบคุณประชาชนที่ร่วมกันออกไปใช้สิทธิเลือกตั้ง สะท้อนคนไทยสนใจและมีส่วนร่วมทางการเมืองมากขึ้น
โฆษกรัฐบาล เผย นายกฯ ชื่นชม บรรยากาศการเลือกตั้ง นายก อบต. และ ส.อบต. เป็นไปอย่างคึกคัก ขอบคุณประชาชนที่ร่วมกันออกไปใช้สิทธิเลือกตั้ง สะท้อนคนไทยสนใจและมีส่วนร่วมทางการเมืองมากขึ้น
(29 พฤศจิกายน 2564) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์
จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนที่ร่วมกันออกไปใช้สิทธิเลือกตั้งนายกองค์การบริหารส่วนตําบล (นายก อบต.) และ สมาชิกองค์การบริหารส่วนตําบล (ส.อบต.) รวม 5,329 แห่ง เมื่อวันที่ 28 พฤศจิกายน 64 ที่ผ่านมา โดยพบว่าบรรยากาศการเลือกตั้งเป็นไปอย่างคึกคัก มีประชาชนให้ความสนใจมาลงคะแนนเลือกตั้งมากกว่าร้อยละ 70 – 80 ในหลายพื้นที่ อาทิ จังหวัดชัยภูมิ ที่มีการเลือกตั้งรวม 106 อบต. มีผู้สมัคร นายก อบต. รวม 262 คน และมีผู้สมัคร ส.อบต. รวม 2,032 คน และมีผู้ไปใช้สิทธิเลือกตั้งกว่า 600,000 คน คิดเป็นร้อยละ 74 ของประชากร ซึ่งสะท้อนให้เห็นถึงการมีส่วนร่วมทางการเมืองของประชาชนในการเลือกผู้แทนในระดับตําบลเพื่อมาบริหารในพื้นที่ และการตื่นตัวของประชาชนตั้งแต่การเมืองท้องถิ่นที่จะนําไปสู่การเมืองระดับประเทศ
โฆษกประจําสํานักนายกรัฐมนตรี ยังเผยว่า มีการรายงานถึงผู้กระทําความผิดในคดีซื้อสิทธิ์-ขายเสียง ในบางพื้นที่ ซึ่งนายกรัฐมนตรีให้ความสําคัญรณรงค์และปลูกจิตสํานึกไม่ให้มีซื้อสิทธิ์-ขายเสียงในทุกระดับของการเลือกตั้ง เพื่อเป็นจุดเริ่มต้นให้มีคนดี คนเก่ง มีคุณธรรม เข้ามามีส่วนร่วมในการพัฒนาเริ่มตั้งแต่ในระดับท้องถิ่นจนถึงระดับชาติ
“นายกรัฐมนตรีชื่นชมที่ประชาชนส่วนใหญ่ร่วมกันรักษาสิทธิของตนด้วยการออกไปเลือกตั้ง และขอให้ผู้ที่ได้รับการเลือกตั้งร่วมกันทํางาน แก้ไขปัญหา รับฟังความคิดเห็น เพื่อประชาชนในท้องถิ่น และเป็นส่วนหนึ่งในการพลิกโฉมประเทศไทยไปด้วยกัน” นายธนกรฯ กล่าว
............................
รัฐบาลไทย-ข่าวทำเนียบรัฐบาล-The cabinet met on October 12, 2021
วันอาทิตย์ที่ 17 ตุลาคม 2564
The cabinet met on October 12, 2021
The cabinet met on October 12, 2021
The cabinet met on October 12, 2021. Some of the resolutions are as follows:
Title:Draft Royal Decreeon land expropriation in Pathum Thani’s Samkhog district (Khlong Kwai, Bang Toey, Samkhog, Ban Pathum, and Chiang Rak Yai subdistricts), B.E. ...
The cabinet approved the draft Royal Decree on land expropriation in Pathum Thani’s Samkhog district (Khlong Kwai, Bang Toey, Samkhog, Ban Pathum, and Chiang Rak Yai subdistricts), B.E. ..., as proposed by Ministry of Transport.
Gist
The Royal Decree prescribes areas in Pathum Thani’s Samkhog district (Khlong Kwai, Bang Toey, Samkhog, Ban Pathum, and Chiang Rak Yai subdistricts) to be expropriated for the construction of Bang Toey- Ban Phrao section of the Highway No. 3214 (Bang Toey- Khlong Jed) in Pathum Thani.
Title: Draft Ministerial Regulation on Customs Checkpoints and Border Checkpoints (No. ...), B.E. ... (Nakhon Phanom Customs Checkpoint)
The cabinet approved the draft Ministerial Regulation on Customs Checkpoints and Border Checkpoints (No. ...), B.E. ... (Nakhon Phanom Customs Checkpoint) as proposed by Ministry of Finance.
Gist
The draft Ministerial Regulation on Customs Checkpoints and Border Checkpoints (No. ...), B.E. ... (Nakhon Phanom Customs Checkpoint) prescribes new location of Nakhon Phanom Customs Checkpoint at No. 11, Moo 11, Art Samart subdistrict, Muang district, Nakhon Phanom province.
Title: Draft Royal Decree on convocation of second ordinary session of the National Assembly, B.E. ...
The Cabinet approved the Draft Royal Decree on convocation of the second legislative ordinary session of the National Assembly, B.E. ..., as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-ระวัง! 10 แก๊งร้าย อันตรายช่วงปีใหม่ หากพบแจ้ง 191 หรือ 1599 ได้ตลอด 24 ชม.
วันศุกร์ที่ 31 ธันวาคม 2564
ระวัง! 10 แก๊งร้าย อันตรายช่วงปีใหม่ หากพบแจ้ง 191 หรือ 1599 ได้ตลอด 24 ชม.
.....
สํานักงานตํารวจแห่งชาติแจ้งเตือนประชาชนระวัง 10 กลุ่มมิจฉาชีพที่อาจแฝงตัวเข้ามาหลอกลวงประชาชนที่มีการสัญจรเดินทาง ซื้อของขวัญ ทําบุญ หรือไปท่องเที่ยวตามสถานที่ต่าง ๆ ซึ่งทําให้เกิดความเสียหายทั้งชีวิตและทรัพย์สินในช่วงเทศกาลปีใหม่ได้ ดังนี้
.
1.แก๊งส่งของขวัญปีใหม่
2.แก๊งเรี่ยไรทําบุญ
3.แก๊งขายสินค้าราคาถูก
4.แก๊งชุบทองล้างทองรูปพรรณ
5.แก๊งสารพัดช่าง
6.แก๊งชวนเล่นการพนัน
7.แก๊งล้วงและกรีดกระเป๋า
8.แก๊งจัดงานเลี้ยง
9.แก๊งมอมยา
10.แก๊งใช้ธนบัตรปลอม และบัตรเครดิตปลอม
.
หากประชาชนได้รับความเดือดร้อนจากแก๊งมิจฉาชีพหรือพบเห็นการกระทําความผิด ขอให้รีบแจ้งสถานีตํารวจใกล้บ้าน หรือโทรสายด่วน 191 หรือ 1599 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. มอบหมายหน่วยงานที่เกี่ยวข้อง จัดทำ SEA เน้นการมีส่วนร่วมของทุกฝ่าย “นายกฯ” สั่งให้มี คกก.เฉพาะ ดูแลปัญหาที่ดิน รวมทั้งให้แก้ไขปัญหาความเดือดร้อนประชาชนในพื้นที่อย่างเร่งด่วน
วันอังคารที่ 14 ธันวาคม 2564
ครม. มอบหมายหน่วยงานที่เกี่ยวข้อง จัดทํา SEA เน้นการมีส่วนร่วมของทุกฝ่าย “นายกฯ” สั่งให้มี คกก.เฉพาะ ดูแลปัญหาที่ดิน รวมทั้งให้แก้ไขปัญหาความเดือดร้อนประชาชนในพื้นที่อย่างเร่งด่วน
ครม. มอบหมายหน่วยงานที่เกี่ยวข้อง จัดทํา SEA เน้นการมีส่วนร่วมของทุกฝ่าย “นายกฯ” สั่งให้มี คกก.เฉพาะ ดูแลปัญหาที่ดิน รวมทั้งให้แก้ไขปัญหาความเดือดร้อนประชาชนในพื้นที่อย่างเร่งด่วน
วันที่ 14 ธันวาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผย คณะรัฐมนตรีมีมติรับทราบการแก้ไขเพิ่มเติม องค์ประกอบคณะกรรมการตรวจสอบข้อเท็จจริง กรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลา“เมืองต้นแบบอุตสาหกรรม ก้าวหน้าแห่งอนาคต” ตาม คําสั่งสํานักนายกรัฐมนตรี ที่ 330/2564 มอบหมายให้ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานกรรมการดังกล่าว และรับทราบข้อเสนอของรองนายกรัฐมนตรีในฐานะประธานคณะกรรมการ ให้มีการจัดทําผลการประเมินสิ่งแวดล้อมระดับยุทธศาสตร์ (Strategic Environmental Assessment: SEA) และแผนแม่บทต่าง ๆ โดยให้ทุกฝ่ายได้เข้ามามีส่วนร่วมในการดําเนินการ และให้รับข้อเสนอของเครือข่ายจะนะรักษ์ถิ่น และผลการดําเนินการของคณะกรรมการตรวจสอบข้อเท็จจริงฯ เพื่อประกอบการพิจารณาต่อไป
ทั้งนี้ นายกรัฐมนตรีห่วงใยข้อเรียกร้องของประชาชน โดยสั่งให้มีคณะกรรมการเฉพาะ เพื่อดูแลปัญหาเรื่องที่ดินทํากินในพื้นที่ รวมทั้งให้หน่วยงานที่เกี่ยวข้องเร่งแก้ไขข้อห่วงใยและความเดือดร้อนของประชาชน โดยเป้าหมายของโครงการฯ มุ่งสร้างความมั่นคงและความยั่งยืนแก่เศรษฐกิจชายแดนภาคใต้ ให้ประชาชนมีรายได้สูงขึ้น
“แผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 – 2559) ได้ผลักดันให้มีการจัดทําการประเมินสิ่งแวดล้อมระดับยุทธศาสตร์ (SEA) ซึ่งสอดคล้องกับ นโยบายของนายกรัฐมนตรีที่มีนโยบายในการจัดทําแผนยุทธศาสตร์ เพื่อเป็นกรอบแนวคิดในการดําเนินโครงการต่าง ๆ สําหรับการจัดทํา SEA ในโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลา “เมืองต้นแบบอุตสาหกรรมก้าวหน้าแห่งอนาคต” จะประกอบด้วยนักวิชาการ ผู้เชี่ยวชาญ และประชาชนในพื้นที่ เพื่อสร้างกระบวนการมีส่วมร่วมในทุกมิติ ซึ่งจะสอดคล้องกับนโยบายของภาครัฐ ก่อนที่จะมีการดําเนินการต่อไป ” นายธนกรฯ กล่าว
----------------------
รัฐบาลไทย-ข่าวทำเนียบรัฐบาล-รมว.กษ. ติดตามการพัฒนาระบบชลประทานหนองช้างใหญ่
วันศุกร์ที่ 8 ตุลาคม 2564
รมว.กษ. ติดตามการพัฒนาระบบชลประทานหนองช้างใหญ่
รมว.กษ. ติดตามการพัฒนาระบบชลประทานหนองช้างใหญ่ หากแล้วเสร็จประชาชนในพื้นที่จะได้รับประโยชน์ กว่า 2,000 ครัวเรือน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามการพัฒนาระบบชลประทานหนองช้างใหญ่ ณ อ่างเก็บน้ําหนองช้างใหญ่ ต.ยางสักโพหลุ่ม อ.ม่วงสามสิบ จ.อุบลราชธานี ซึ่งเป็นอ่างเก็บน้ําดังกล่าวเป็นอ่างเก็บน้ําขนาดใหญ่ ตั้งอยู่รอยต่อระหว่างบ้านสําราญ ต.หัวเรือ อ.เมือง และบ้านนาดี ต.ยางสักกระโพหลุ่ม อ.ม่วงสามสิบ โดยกรมชลประทานได้ดําเนินงานขุดลอกปริมาณดิน รวมถึงปรับปรุงและเพิ่มประสิทธิภาพการเก็บกักน้ํา หากดําเนินการแล้วเสร็จจะสามารถเพิ่มพื้นที่ชลประทานได้ประมาณ 8,000 ไร่ เพิ่มประสิทธิภาพการเก็บกักในอ่างได้กว่า 10 ล้าน ลบ.ม. ประชาชนในพื้นที่ได้รับประโยชน์ 3 ตําบล 8 หมู่บ้าน 2,000 ครัวเรือน ต่อมาในปีงบประมาณ 2564 มีการขุดลอกรวม 10.25 ล้าน ลบ.ม. สามารถเก็บกักน้ําได้เพิ่มขึ้นอีกจากเดิม 12.75 ล้าน ลบ.ม. เป็น 23 ล้าน ลบ.ม. มีพื้นที่รับประโยชน์รวม 18,500 ไร่
ทั้งนี้ จะร่วมบูรณาการกับจังหวัดอุบลราชธานี เพื่อปรับปรุงภูมิทัศน์รอบอ่างฯ เพื่อส่งเสริมการท่องเที่ยวเชิงสุขภาพ และเป็นการเสริมสร้างรายได้ให้กับประชาชนในพื้นที่ได้อีกทางหนี่งด้วย
นอกจากนี้ รัฐมนตรีว่าการกระทรวงเกษตรและสหกรณ์ได้มอบพันธุ์ปลาตะเพียนกว่า 100,000 ตัว ให้กับประชาชนในพื้นที่ ซึ่งที่ผ่านมากระทรวงเกษตรฯ โดยกรมประมง ได้มีการปล่อยพันธุ์สัตว์น้ํา และกุ้งก้ามกรามแล้วกว่า 1,000,000 ตัว
รัฐบาลไทย-ข่าวทำเนียบรัฐบาล-ครม. เคาะเพิ่มวงเงิน 594 ล้านบาท โครงการบริหารจัดการและพัฒนาคุณภาพข้าว ปี 64/65
วันศุกร์ที่ 20 พฤษภาคม 2565
ครม. เคาะเพิ่มวงเงิน 594 ล้านบาท โครงการบริหารจัดการและพัฒนาคุณภาพข้าว ปี 64/65
.....
ที่ประชุม ครม. (17 พ.ค. 65) อนุมัติกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 64/65 เพิ่มเติม 594.64 ล้านบาท เพื่อบรรเทาความเดือดร้อนจากภาระต้นทุนการผลิตที่สูงขึ้นและจูงใจให้เกษตรกรดูแลรักษาข้าวให้มีคุณภาพดี
.
โดยยังคงยึดหลักการเดิม คือ สนับสนุนทุนการผลิตและดูแลรักษาข้าวให้มีคุณภาพดีในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท ต่อครัวเรือน
.
ซึ่งการเพิ่มเติมกรอบวงเงินครั้งนี้ เนื่องจากพื้นที่ปลูกข้าวของเกษตรกรที่ขึ้นทะเบียนรอบที่ 1 ปีการผลิต 64/65 ณ วันที่ 16 มี.ค. 65 มีจํานวน 62,117,643 ไร่ เพิ่มขึ้น 583,099 ไร่ จากเป้าหมายของโครงการที่ตั้งไว้ 61,534,544 ไร่ จึงต้องใช้วงเงินจ่ายช่วยเหลือเกษตรกรเพิ่มอีก 594.64 ล้านบาท โดยเบิกจ่ายงบประมาณคงเหลือจากโครงการประกันรายได้เกษตรกรผู้ปลูกข้าวปี 64/65
.
นอกจากนี้ ยังเห็นชอบขยายระยะเวลาโครงการออกไปจนถึงวันที่ 30 ก.ย. 65 จากเดิมที่สิ้นสุด 31 พ.ค. 65 และขยายเวลาการจ่ายเงินออกไปจนถึงวันที่ 31 ส.ค. 65 จากเดิมที่สิ้นสุด 30 เม.ย. 65
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล แจงสายพันธุ์ลูกผสม “เดลตาครอน” ยังไม่ชัดเจน นายกฯ ฝากประชาชนขอให้เชื่อมั่นระบบสาธารณสุขไทย อย่าเพิ่งตื่นตระหนก
วันจันทร์ที่ 10 มกราคม 2565
โฆษกรัฐบาล แจงสายพันธุ์ลูกผสม “เดลตาครอน” ยังไม่ชัดเจน นายกฯ ฝากประชาชนขอให้เชื่อมั่นระบบสาธารณสุขไทย อย่าเพิ่งตื่นตระหนก
โฆษกรัฐบาล แจงสายพันธุ์ลูกผสม “เดลตาครอน” ยังไม่ชัดเจน นายกฯ ฝากประชาชนขอให้เชื่อมั่นระบบสาธารณสุขไทย อย่าเพิ่งตื่นตระหนก
วันที่ 10 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยถึงกรณีความห่วงกังวลเกี่ยวกับการพบเชื้อโควิด-19 กลายพันธุ์ ในสาธารณรัฐไซปรัส โดยมีการตั้งชื่อว่า “เดลตาครอน (Deltacron)” ซึ่งเป็นการผสมผสานพันธุกรรมระหว่างสายพันธุ์เดลต้ากับสายพันธุ์โอมิครอน และพบผู้ติดเชื้อแล้วจํานวน 25 ราย นั้น
กระทรวงสาธารณสุข โดยกรมวิทยาศาสตร์การแพทย์ ชี้แจงว่า ขณะนี้ยังไม่มีข้อมูลรายงานที่เป็นทางการออกมา อย่างไรก็ดี ทางกรมวิทยาศาสตร์การแพทย์ได้มีการติดตามข้อมูลจากทั่วโลกอยู่ตลอดเวลา ซึ่งคาดว่าจะมีความชัดเจนในเร็วๆ นี้ ขณะเดียวกัน ศูนย์จีโนมทางการแพทย์ โรงพยาบาลรามาธิบดี มหาวิทยาลัยมหิดล ได้นํารหัสพันธุกรรมทั้งจีโนมจํานวน 25 ตัวอย่างจากฐานข้อมูลโควิดโลก “GISAID” ซึ่งทางไซปรัสได้อัปโหลดไว้ มาวิเคราะห์และพบว่ารหัสพันธุกรรมทั้ง 25 ตัวอย่างบ่งชี้ว่าเป็นสายพันธุ์เดลตา ซึ่งอาจมีการปนเปื้อนสารพันธุกรรมของโอมิครอนเข้ามาระหว่างการถอดรหัสพันธุกรรม ทั้งนี้ ขอย้ําว่า ข้อมูลดังกล่าวยังคงไม่ชัดเจน จึงอาจต้องใช้เวลาเก็บรวบรวมข้อมูลสักระยะ
นอกจากนี้ จากความเห็นของผู้เชี่ยวชาญการถอดรหัสพันธุกรรมไวรัสระดับโลก ชี้ว่า กรณีการพบเชื้อสายพันธุ์ลูกผสมดังกล่าว มีความเป็นไปได้สูงว่าจะเกิดจากการปนเปื้อนระหว่างสายพันธุ์เดลต้ากับสายพันธุ์โอมิครอนภายในห้องปฏิบัติการ เนื่องจากตัวอย่างทั้งหมดไม่ได้มาจากคลัสเตอร์เดียวกัน
นายธนกรฯ กล่าวว่า ขณะนี้ยังไม่มีรายงานที่แน่ชัดเกี่ยวกับกรณีการพบเชื้อโควิด-19 กลายพันธุ์ “เดลตาครอน” จึงขอให้ประชาชนอย่าเพิ่งตระหนกตกใจเกินไป พร้อมขอให้มั่นใจว่า หากเกิดสายพันธุ์ลูกผสมขึ้นจริง หน่วยงานทางการแพทย์ของไทยมีบุคลากร ความรู้ ความสามารถจะสามารถตรวจพบได้อย่างแน่นอน ทั้งนี้ ไม่ว่าจะเป็นสายพันธุ์ไหน ขอให้ประชาชนยังคงเฝ้าระวังและป้องกันตนเองตามมาตรการสาธารณสุขอย่างเคร่งครัดเช่นเดิม
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พังงา มอบงบประมาณช่วยชาวชุมชนสร้างบ้านมั่นคงตำบลคลองเคียนกว่า 300 ครัวเรือน
วันพุธที่ 17 พฤศจิกายน 2564
รมว.พม. ลงพื้นที่ จ.พังงา มอบงบประมาณช่วยชาวชุมชนสร้างบ้านมั่นคงตําบลคลองเคียนกว่า  300 ครัวเรือน
รมว.พม. ลงพื้นที่ จ.พังงา มอบงบประมาณช่วยชาวชุมชนสร้างบ้านมั่นคงตําบลคลองเคียนกว่า  300 ครัวเรือน
เมื่อวันที่ 16 พ.ย. 64เวลา 17.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนางกันตวรรณ ตันเถียร กุลจรรยาวิวัฒน์ สมาชิกสภาผู้แทนราษฎรจังหวัดพังงา และประธานคณะกรรมาธิการการเกษตรและสหกรณ์ สภาผู้แทนราษฎร นายธรรมนูญ ศรีวรรธนะ รองผู้ว่าราชการจังหวัดพังงา และคณะผู้บริหารกระทรวง พม. ลงพื้นที่จังหวัดพังงา ณ ชุมชมอ่าวมะขาม ตําบลคลองเคียน อําเภอตะกั่วทุ่ง จังหวัดพังงา เพื่อมอบงบประมาณโครงการบ้านมั่นคงตําบลคลองเคียน ปี 2564 จํานวน 337 ครัวเรือน เป็นเงิน 12,511,239 บาท สนับสนุนโดยสถาบันพัฒนาองค์กรชุมชน (องค์การมหาชน) หรือ พอช. นอกจากนี้ ได้เปิดศาลาชุมชนอ่าวมะขาม เพื่อใช้เป็นศาลาเอนกประสงค์สําหรับชาวชุมชน สนับสนุนงบประมาณ โดย พอช. และมอบถุงยังชีพให้ชาวบ้านที่ประสบปัญหาความเดือดร้อนทางสังคม ทั้งนี้ โครงการบ้านมั่นคงชนบทตําบลคลองเคียน เป็นการพัฒนาที่อยู่อาศัยปรับปรุงในที่ดินเดิม (ที่ดินรัฐ) สําหรับกลุ่มผู้เดือดร้อนที่อาศัยอยู่ในที่ดิน เจ้าท่า ป่าชายเลน และอุทยานแห่งชาติ จํานวน 337 ครัวเรือน โดย พอช. สนับสนุนงบประมาณ 12,511,239 บาท
นายจุติ กล่าวว่า การประชุมคณะรัฐมนตรีสัญจรครั้งนี้ที่จังหวัดกระบี่ หมายความว่าจังหวัดภาคใต้ฝั่งอันดามันทุกแห่งอยู่ในความสนใจของชาวโลก เพราะเป็นจังหวัดที่อยู่ใกล้เคียงกันและมีศักยภาพในการพัฒนาเติบโต ดังนั้น วิถีชีวิตของท่านจําเป็นต้องรักษาไว้ และเราจะทําเป็นระบบ โดยจะมีกระทรวงต่างๆ เข้ามาช่วยเหลือเรื่องที่ทํากิน ในขณะที่ กระทรวง พม. เข้ามาช่วยเรื่องบ้าน แต่ขณะนี้ งบประมาณมีจํากัด ต้องค่อยๆ ทําโดยจะมอบหมายให้ชุมชนเป็นคนตัดสินใจว่าใครจําเป็นที่สุดต้องได้ก่อน แต่ยืนยันว่าวันไหนที่รัฐบาลมีเงินก็จะจัดสรรเงินให้มากกว่านี้ วันนี้ ทั้งประเทศต้องการบ้าน 700,000 หลัง ภายใน 5 ปีข้างหน้า แต่รัฐบาลจัดสรรให้เงินมาสร้างบ้าน 7,000 หลัง ตนจึงได้ตัดสินใจตั้งบริษัทลูกและระดมเงินทุนเอง เพราะถ้าคอยงบประมาณ พี่น้องก็ไม่มีบ้านอยู่ วันนี้ จะทําบ้านอีก 100,000 หลัง สําหรับผู้มีรายได้น้อยได้เช่า รวมทั้งในจังหวัดพังงา รัฐบาลไม่ได้นิ่งเฉยแต่ทําทุกอย่างเพื่อให้คนไทยมีบ้านอยู่ โดยการเคหะแห่งชาติที่สร้างบ้านเพื่อขายได้เปลี่ยนมาเป็นให้เช่า และกระทรวง พม. มี พอช. ที่พร้อมจะทํางานให้ทุกท่าน ซึ่งตนมาวันนี้เพื่อยืนยันว่ารัฐบาลมีความแน่วแน่ในการสร้างบ้านให้ท่านอยู่
ตัวแทนชาวชุมชนอ่าวมะขาม กล่าวว่า ขอขอบคุณสําหรับโครงการบ้านมั่นคง เพราะทําให้เรามีที่อยู่ มีบ้านที่มั่นคง ตนขอขอบคุณพลเอก ประยุทธ์ จันทร์โอชา นายกรัฐมนตรี คุณจุติ ไกรฤกษ์ รมว.พม. และทุกท่านที่ให้ความมั่นคงกับคนจนซึ่งวันนี้มีความมั่นคงด้านที่อยู่อาศัยแล้ว
นายจุติ กล่าวเพิ่มเติมว่า หลังจากที่ทุกท่านได้ฝากให้ตนไปบอกนายกรัฐมนตรี ว่ายังมีคนอีกเยอะที่รอความหวัง ความช่วยเหลือจากรัฐบาล โดยตนจะมอบหมายให้ปลัดกระทรวง พม. ทําหนังสือถึงนายกรัฐมนตรีว่า ชาวบ้านมีความประสงค์ให้ไปบอกนายกรัฐมนตรีว่าขอบคุณมาก แต่เราทุกคนมีความหวังและยังจะรอความช่วยเหลืออยู่
รัฐบาลไทย-ข่าวทำเนียบรัฐบาล-สธ.กำชับ สถานบริการเตรียมพร้อมรับมือน้ำท่วมฉับพลัน-น้ำป่าไหลหลาก
วันจันทร์ที่ 30 สิงหาคม 2564
สธ.กําชับ สถานบริการเตรียมพร้อมรับมือน้ําท่วมฉับพลัน-น้ําป่าไหลหลาก
กระทรวงสาธารณสุข กําชับโรงพยาบาล สถานบริการติดตามสถานการณ์อย่างใกล้ชิด เตรียมความพร้อมรับมือน้ําท่วมฉับพลัน น้ําป่าไหลหลาก ดูแลช่วยเหลือผู้ประสบภัยตลอด 24 ชั่วโมง และป้องกันความเสียหายในสถานบริการ ไม่ให้กระทบกับการบริการประชาชน
กระทรวงสาธารณสุข กําชับโรงพยาบาล สถานบริการติดตามสถานการณ์อย่างใกล้ชิด เตรียมความพร้อมรับมือน้ําท่วมฉับพลัน น้ําป่าไหลหลาก ดูแลช่วยเหลือผู้ประสบภัยตลอด 24 ชั่วโมง และป้องกันความเสียหายในสถานบริการ ไม่ให้กระทบกับการบริการประชาชน
วันนี้ (30 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยาคาดประเทศไทยช่วงสัปดาห์นี้ มีฝนตกหนักหลายพื้นที่และหนักมากในบางแห่ง อาจเกิดสภาวะน้ําท่วมฉับพลันและน้ําป่าไหลหลาก ได้สั่งการให้สํานักงานสาธารณสุขทุกจังหวัดและสถานพยาบาล ติดตามสถานการณ์ใกล้ชิด เตรียมพร้อมดูแลช่วยเหลือผู้ประสบภัยตลอด 24 ชั่วโมง โดยเฉพาะผู้ป่วยติดบ้านติดเตียง เด็กเล็ก หญิงตั้งครรภ์ ผู้สูงอายุในพื้นที่ให้ได้รับการดูแลอย่างต่อเนื่องและไม่ขาดยา เตรียมหน่วยแพทย์เคลื่อนที่ออกให้บริการดูแลประชาชนที่ประสบภัย สํารองยาและเวชภัณฑ์ให้เพียงพอ ขนย้ายเครื่องมือแพทย์ไว้ในที่ปลอดภัย ป้องกันความเสียหายในสถานบริการ ไม่ให้กระทบกับการบริการประชาชน
นายแพทย์เกียรติภูมิ กล่าวต่อว่า ขอให้ประชาชนดูแลสุขภาพ รักษาร่างกายให้อบอุ่น หากมีอาการไข้ ไอ เจ็บคอ ให้สังเกตและป้องกันตนเองอย่าเคร่งครัด สวมหน้ากาก หมั่นล้างมือ แยกของใช้ส่วนตัว หากมีอาการเหนื่อยมากขึ้น มีไข้สูง กินยาลดไข้ 2-3 วันแล้วไข้ไม่ลด ให้รีบไปพบแพทย์ ผู้ที่มีโรคประจําตัวขอให้เตรียมยาให้พร้อม รวมถึงระวังอันตรายจากลมแรง น้ําป่าไหลหลาก เลี่ยงการอยู่ในที่โล่งแจ้ง ใต้ต้นไม้ใหญ่ เก็บสิ่งของและเครื่องใช้ต่างๆ ขึ้นที่สูง ถอดปลั๊กไฟ ระมัดระวังเรื่องกระแสไฟฟ้าภายในบ้าน ใส่รองเท้าบู๊ทเมื่อต้องลุยน้ํา ป้องกันอุบัติเหตุจากของมีคม และการเสียชีวิตจากการจมน้ํา ไม่ควรลงเล่นน้ําในบริเวณที่มีน้ําท่วมขัง น้ําเชี่ยว ผู้ปกครองควรดูแลเด็กอย่างใกล้ชิด ทั้งนี้ ขอให้ติดตามข่าวสารจากทางราชการอย่างใกล้ชิด หากเจ็บป่วยฉุกเฉินโทรขอความช่วยเหลือที่สายด่วน1669
*********************************** 30 สิงหาคม 2564
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้คณะผู้บริหารบริษัท มิตซูบิชิ มอเตอร์ส (ประเทศไทย) เข้าพบ
วันพฤหัสบดีที่ 28 ตุลาคม 2564
รัฐมนตรีฯ สุริยะ ให้คณะผู้บริหารบริษัท มิตซูบิชิ มอเตอร์ส (ประเทศไทย) เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายชกคิ โมะริคาซุ ประธานคณะกรรมการบริษัท มิตซูบิชิ มอเตอร์ส (ประเทศไทย) นําคณะผู้บริหารระดับสูง และผู้แทนผู้ผลิตชิ้นส่วนยานยนต์ เข้าพบ
รัฐมนตรีฯ สุริยะ ให้คณะผู้บริหารบริษัท มิตซูบิชิ มอเตอร์ส (ประเทศไทย) เข้าพบ
วันนี้ (27 ตุลาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายชกคิ โมะริคาซุ ประธานคณะกรรมการบริษัท มิตซูบิชิ มอเตอร์ส (ประเทศไทย) นําคณะผู้บริหารระดับสูง บริษัท มิตซูบิชิ มอเตอร์ส (ประเทศไทย) และผู้แทนผู้ผลิตชิ้นส่วนยานยนต์ เข้าพบ เพื่อหารือในประเด็นที่เกี่ยวกับทิศทางและผลกระทบต่ออุตสาหกรรมยานยนต์และชิ้นส่วนยานยนต์ ในช่วงการเปลี่ยนผ่านอุตสาหกรรม โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร เข้าร่วม ณ ห้องประชุมชุณหะวัณ สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมการจัดหางานรับไม้ต่อ รมว.สุชาติ เร่งหางานให้ลูกจ้าง JSL
วันอาทิตย์ที่ 3 กรกฎาคม 2565
กรมการจัดหางานรับไม้ต่อ รมว.สุชาติ เร่งหางานให้ลูกจ้าง JSL
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณี บริษัท เจ เอส แอล โกลบอล มีเดีย จํากัด ประกาศเลิกจ้างพนักงานจํานวน 89 คน จากพนักงานทั้งหมดประมาณ 130 คน (ชาย  70 คน หญิง 60 คน)
หลังสั่งการสํานักงานประกันสังคม และกรมสวัสดิการและคุ้มครองแรงงานลงพื้นที่รับฟังปัญหา และดูแลสิทธิตามกฎหมายของแต่ละหน่วยงานแล้ว ได้มอบหมายให้กรมการจัดหางานรับไม้ต่อเตรียมตําแหน่งงานที่มีความใกล้เคียงกับตําแหน่งงานเดิม เพื่อช่วยให้พนักงานของบริษัท JSL กลับมาฟื้นตัวได้เป็นปกติ มีงาน มีรายได้ สามารถจัดการภาระค่าใช้จ่ายของตนเอง และกลับมามีความมั่นคงดังก่อนจะถูกเลิกจ้างได้โดยเร็ว ตามที่พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ย้ํามาโดยตลอดว่า "คนไทยที่ประสงค์จะมีงานทํา ต้องมีโอกาสเข้าถึงตําแหน่งงาน และบริการจัดหางานของรัฐอย่างเท่าเทียม"
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน โดยลงพื้นที่เพื่อเตรียมพร้อมดูแลอํานวยความสะดวกทั้งในเรื่องการขึ้นทะเบียนผู้ประกันตนกรณีว่างงานเพื่อให้ผู้ประกันตนได้รับสิทธิประโยชน์ และเตรียมตําแหน่งงานว่างที่เกี่ยวกับการผลิตรายการโทรทัศน์ ภาพยนตร์ การขายและตําแหน่งอื่น ๆ ที่เกี่ยวข้อง จํานวน 72 อัตรา อาทิ นักโฆษณา นักออกแบบเสื้อผ้า ผู้จัดการฝ่ายการตลาด ผู้จัดการฝ่ายบุคคล พนักงานขับรถ เป็นต้น นอกจากนี้ยังแนะนําช่องทางหางานเพิ่มเติมด้วยตัวเองที่ เว็บไซต์ ไทยมีงานทํา.doe.go.th ซึ่งมีตําแหน่งงาน 161,895 อัตราไว้ให้บริการ ซึ่งพนักงานของบริษัท JSL สามารถเลือกสมัครงานทางออนไลน์ได้โดยไม่ต้องเดินทางซึ่งรวดเร็วและประหยัดค่าใช้จ่ายมากกว่า นอกจากนี้บนแพลตฟอร์ม “ไทยมีงานทํา” ยังให้บริการโดยไม่มีค่าใช้จ่าย สามารถค้นหาข้อมูลตําแหน่งงานที่เหมาะสมกับตัวเองมากที่สุด โดย Matching ตําแหน่งงานตามพื้นที่ และภูมิลําเนา รวมถึงจับคู่ตําแหน่งงานจากความรู้ ความสามารถ และทักษะที่มีอยู่
ทั้งนี้ ประชาชน คนหางานสามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-บีโอไอร่วมหารือบริษัทชั้นนำในสวีเดน-ฟินแลนด์
วันพฤหัสบดีที่ 16 มิถุนายน 2565
บีโอไอร่วมหารือบริษัทชั้นนําในสวีเดน-ฟินแลนด์
บีโอไอร่วมหารือบริษัทชั้นนําในสวีเดน-ฟินแลนด์
บีโอไอร่วมหารือบริษัทชั้นนําในสวีเดน-ฟินแลนด์
เมื่อเร็วๆ นี้ นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน(บีโอไอ) (ที่ 4จากซ้าย) ได้นําคณะเจ้าหน้าที่บีโอไอ เดินทางเยือนประเทศสวีเดนและฟินแลนด์ โดยได้พบปะหารือกับผู้บริหารบริษัทชั้นนําในอุตสาหกรรมดิจิทัล ไบโอเทค และระบบชาร์จยานยนต์ไฟฟ้า นอกจากนี้ได้หารือร่วมกับหน่วยงานพันธมิตร เช่น Business Sweden, Business Finland, Helsinki Partners รวมทั้งได้เข้าเยี่ยมคารวะและหารือโอกาสทางธุรกิจระหว่างไทย-สวีเดน ร่วมกับเอกอัครราชทูตไทย ณ กรุงสตอกโฮล์ม
รัฐบาลไทย-ข่าวทำเนียบรัฐบาล-สธ. เผย สถานการณ์โควิดภาพรวมลดลง ภาคอีสานยังติดเชื้อสูง ย้ำฉีดวัคซีนลดความรุนแรงได้
วันจันทร์ที่ 2 พฤษภาคม 2565
สธ. เผย สถานการณ์โควิดภาพรวมลดลง ภาคอีสานยังติดเชื้อสูง ย้ําฉีดวัคซีนลดความรุนแรงได้
กระทรวงสาธารณสุข เผย สถานการณ์โควิด 19 แนวโน้มลดลง แต่บางจังหวัดในภาคอีสานยังพบการติดเชื้อสูง ย้ํา “โอมิครอน” หากไม่ฉีดวัคซีนเข็มกระตุ้นอาจอาการรุนแรงและเสียชีวิตได้ ต้องเร่งนําผู้สูงอายุไปฉีดวัคซีนพร้อมแจงสาเหตุการแยกผู้เสียชีวิตจากโควิดจริง
กระทรวงสาธารณสุข เผย สถานการณ์โควิด19 แนวโน้มลดลง แต่บางจังหวัดในภาคอีสานยังพบการติดเชื้อสูงย้ํา “โอมิครอน” หากไม่ฉีดวัคซีนเข็มกระตุ้นอาจอาการรุนแรงและเสียชีวิตได้ ต้องเร่งนําผู้สูงอายุไปฉีดวัคซีนพร้อมแจงสาเหตุการแยกผู้เสียชีวิตจากโควิดจริงกับผู้เสียชีวิตจากโรคร่วมและพบโควิด เพราะมีมาตรการที่จะลดการตายจากการดูแลรักษาที่ต่างกัน จะช่วยให้วางมาตรการการรักษาในอนาคตได้
วันนี้ (2 พฤษภาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นพ.จักรรัฐ พิทยาวงศ์อานนท์ ผู้อํานวยการกองระบาดวิทยา กรมควบคุมโรค แถลงสถานการณ์โรคโควิด19 ว่าวันนี้ประเทศไทยมีรายงานผู้ติดเชื้อ 9,331 ราย ลดลงจากหลายสัปดาห์ก่อนที่มีผู้ติดเชื้อวันละประมาณ 2 หมื่นราย ผู้ป่วยปอดอักเสบและใส่ท่อช่วยหายใจมีแนวโน้มลดลง ขณะที่ผู้ป่วยรักษาหายเพิ่มขึ้นต่อเนื่อง สอดคล้องกับข้อมูลผู้ติดเชื้อที่ลงทะเบียนรับการรักษาของ สปสช. ทั้งแบบผู้ป่วยนอกและแยกกักที่บ้าน (OPSI) และระบบรักษาที่บ้าน (HI) ซึ่งสัปดาห์ล่าสุดมี 498,578 ราย ลดลงจากเดิม 6-7 แสนราย สะท้อนว่าสถานการณ์ลดลงจริง ส่วนผู้เสียชีวิตมี 84 ราย ส่วนใหญ่ไม่ได้รับวัคซีนเข็มกระตุ้น เป็นผู้สูงอายุและมีโรคเรื้อรัง ภาคตะวันออกเฉียงเหนือ ภาคกลาง และภาคตะวันออก มีผู้เสียชีวิตจํานวนมาก
นพ.จักรรัฐกล่าวว่า การรายงานผู้เสียชีวิตมีการปรับรายงานแยกระหว่างกลุ่มติดเชื้อโควิด ปอดอักเสบและเสียชีวิต กับกลุ่มที่มีโรคเรื้อรังและตรวจพบโควิด เพื่อให้สอดคล้องกับสถานการณ์การติดเชื้อและเสียชีวิตที่เกิดขึ้นจริงซึ่งทั้งสองกลุ่มมีมาตรการที่จะลดการตายจากการดูแลรักษาที่ต่างกัน จะช่วยให้วางมาตรการการรักษาในอนาคตได้ ทั้งนี้ สายพันธุ์โอมิครอนส่วนใหญ่ไม่มีอาการหรืออาการไม่มาก แต่หากไม่ฉีดวัคซีน ยังมีโอกาสป่วยหนักรุนแรงและทําให้เสียชีวิตสูง โดยการฉีดเข็มกระตุ้นจะลดการเสียชีวิตได้ถึง31 เท่า ดังนั้น ต้องช่วยกันนําผู้สูงอายุไปรับวัคซีนเข็มกระตุ้น ซึ่งปัจจุบันฉีดได้เพียง41.5% ขณะที่ความครอบคลุมที่จะช่วยลดการป่วยหนักเป็นวงกว้างได้ คือ 60% ขึ้นไปส่วนเด็กอายุ 5-11 ปี ขอให้ผู้ปกครองพาบุตรหลานไปฉีดก่อนเปิดเทอมเช่นกัน
“สถานการณ์การติดเชื้อ ป่วยหนักและเสียชีวิต ยังเป็นไปตามคาดการณ์ ส่วนผู้ป่วยใส่ท่อช่วยหายใจจะลดลงตามผู้ติดเชื้อและผู้ป่วยปอดอักเสบหรือไม่ ยังต้องติดตามอีก2-4 สัปดาห์ ขณะนี้จึงยังคงแจ้งเตือนภัยระดับ 4 ทั่วประเทศขอให้หลีกเลี่ยงการรวมกลุ่มและสถานที่เสี่ยง เพราะบางจังหวัดยังพบการติดเชื้อเพิ่มขึ้น โดยเฉพาะภาคอีสานส่วน40 กว่าจังหวัดที่มีจํานวนผู้ป่วยลดลง และมีแนวโน้มคงตัว ได้ให้จัดทําแผนปฏิบัติการเตรียมพร้อมเข้าสู่ระยะโรคประจําถิ่น เพื่อมั่นใจว่าหากมีเชื้อกลายพันธุ์ที่ระบาดง่ายรุนแรงมากขึ้นจะสามารถรับมือได้ โดยต้องมีวัคซีนและแพทย์เพียงพอให้การดูแลรักษาป้องกันได้ตามมาตรฐาน” นพ.จักรรัฐกล่าว
************************************** 2 พฤษภาคม 2565
รัฐบาลไทย-ข่าวทำเนียบรัฐบาล-ปลัด สธ. กำชับดูแลผู้ป่วยจิตเวชเหมือนคนในครอบครัว ให้ใช้ชีวิตในสังคมได้อย่างมีความสุข
วันจันทร์ที่ 7 มีนาคม 2565
ปลัด สธ. กําชับดูแลผู้ป่วยจิตเวชเหมือนคนในครอบครัว ให้ใช้ชีวิตในสังคมได้อย่างมีความสุข
ปลัดกระทรวงสาธารณสุข ติดตามการดําเนินงานด้านสุขภาพจิต ในเขตสุขภาพที่ 3 พบปัญหาฆ่าตัวตายในกลุ่มวัยทํางานมากสุด เพศชายมากกว่าหญิง ปัจจัยร่วมจากปัญหาด้านความสัมพันธ์ โรคเรื้อรังทางกาย และปัญหาเศรษฐกิจ กําชับทุกฝ่ายเน้นดูแลผู้ป่วยจิตเวชเสมือนคนในครอบครัว
ปลัดกระทรวงสาธารณสุข ติดตามการดําเนินงานด้านสุขภาพจิต ในเขตสุขภาพที่3พบปัญหาฆ่าตัวตายในกลุ่มวัยทํางานมากสุด เพศชายมากกว่าหญิง ปัจจัยร่วมจากปัญหาด้านความสัมพันธ์ โรคเรื้อรังทางกายและปัญหาเศรษฐกิจ กําชับทุกฝ่ายเน้นดูแลผู้ป่วยจิตเวชเสมือนคนในครอบครัว ให้สามารถเข้าถึงการรักษาและใช้ชีวิตร่วมกันในสังคมได้อย่างมีความสุข
วันนี้ (7มีนาคม2565)ที่ โรงพยาบาลจิตเวชนครสวรรค์ อําเภอพยุหะคีรี จังหวัดนครสวรรค์นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย แพทย์หญิงอัมพร เบญจพลพิทักษ์อธิบดีกรมสุขภาพจิตและคณะ ลงพื้นที่ติดตามการดําเนินงานด้านสุขภาพจิตในเขตสุขภาพที่3พร้อมให้กําลังใจบุคลากรและเจ้าหน้าที่ และกล่าวว่า ปัญหาการฆ่าตัวตายของเขตสุขภาพที่3พบมากสุดในกลุ่มวัยทํางานโดยเป็นเพศชายมากกว่าหญิง ปัจจัยร่วมที่พบมากที่สุดคือ ปัญหาด้านความสัมพันธ์ รองลงมาคือ ปัญหาโรคเรื้อรังทางกายและปัญหาด้านเศรษฐกิจ ศูนย์สุขภาพจิตที่3ซึ่งรับผิดชอบดูแล5จังหวัด ได้แก่ นครสวรรค์ กําแพงเพชร พิจิตร อุทัยธานี และชัยนาท ได้มีแนวทางดําเนินงานโดยการวิเคราะห์พื้นที่สีแดง เพื่อดําเนินการสอบสวนโรคทันที ค้นหาปัจจัยเสี่ยงพร้อมแก้ไขปัญหา หากพบว่ามีโรคทางจิตเวช ปัญหาสุรา สารเสพติด และโรคทางกาย จะต้องได้รับการรักษาและติดตามอาการอย่างต่อเนื่อง นอกจากนี้ ยังเน้นมาตรการเสริมสร้างความรู้ความเข้าใจเกี่ยวกับการส่งต่อสัญญาณเตือนการฆ่าตัวตายให้แก่ญาติ ผู้ดูแล อสม.ในพื้นที่ เพื่อให้ช่วยกันเฝ้าระวังอย่างใกล้ชิดและเสริมสร้างความเข้มแข็งทางด้านจิตใจ ทั้งนี้ ได้กําชับให้ทุกฝ่ายดูแลผู้ป่วยจิตเวชเสมือนเป็นคนในครอบครัวให้สามารถเข้าถึงการรักษาได้สะดวก รวดเร็ว และสามารถใช้ชีวิตร่วมกันในสังคมได้อย่างมีความสุข
สําหรับ โรงพยาบาลจิตเวชนครสวรรค์ พบว่ามีการดําเนินงานสุขภาพจิตหลายมิติ อาทิ การสนับสนุนงานด้านสุขภาพจิตตามพระราชดํารัส,พระราชดําริพระบาทสมเด็จพระเจ้าอยู่หัว และพระบรมวงศานุวงศ์ทุกพระองค์ เช่น โครงการราชทัณฑ์ปันสุขทําความดีเพื่อชาติ ศาสน์ กษัตริย์,การดูแลจิตใจของบุคลากรเรือนจําและผู้ต้องขังในสถานการณ์โควิด19,การให้คําปรึกษา การเยียวยาจิตใจประชาชนผู้ได้รับผลกระทบจากโรคโควิด19และบูรณาการงานสุขภาพจิตทุกกลุ่มวัยผ่านกลไกเขตสุขภาพ ครอบคลุมตั้งแต่ปฐมวัย วัยเรียน วัยรุ่น และวัยทํางาน
**************************************7มีนาคม 2565
รัฐบาลไทย-ข่าวทำเนียบรัฐบาล-“อนุทิน” เผย การเปิดผับบาร์-คาราโอเกะพื้นที่สีเขียว-สีฟ้า 1 มิ.ย.นี้ เชื่อผู้ประกอบการให้ความร่วมมือปฏิบัติตามมาตรการ
วันศุกร์ที่ 20 พฤษภาคม 2565
“อนุทิน” เผย การเปิดผับบาร์-คาราโอเกะพื้นที่สีเขียว-สีฟ้า 1 มิ.ย.นี้ เชื่อผู้ประกอบการให้ความร่วมมือปฏิบัติตามมาตรการ
รองนายกรัฐมนตรีและรัฐมนตรีว่าการกระทรวงสาธารณสุข เผย ศบค.ปรับเพิ่มพื้นที่สีเขียว 14 จังหวัดพื้นที่นําร่องท่องเที่ยวสีฟ้า 17 จังหวัด คณะกรรมการโรคติดต่อจังหวัดทั้ง 2 พื้นที่ สามารถพิจารณาเปิดผับบาร์ คาราโอเกะได้ เริ่ม 1 มิ.ย.นี้
รองนายกรัฐมนตรีและรัฐมนตรีว่าการกระทรวงสาธารณสุข เผย ศบค.ปรับเพิ่มพื้นที่สีเขียว 14 จังหวัดพื้นที่นําร่องท่องเที่ยวสีฟ้า 17 จังหวัด คณะกรรมการโรคติดต่อจังหวัดทั้ง 2 พื้นที่ สามารถพิจารณาเปิดผับบาร์ คาราโอเกะได้ เริ่ม 1 มิ.ย.นี้ เชื่อผู้ประกอบการให้ความร่วมมือปฏิบัติตามมาตรการและข้อกําหนด ส่วนการยกเลิกลงทะเบียน Thailand Pass รอประเมินสถานการณ์อีก 1 เดือน
วันนี้ (20 พฤษภาคม 2565) ที่รอยัล พารากอนฮอล์ ศูนย์การค้าสยามพารากอน นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ที่ประชุมศูนย์บริหารสถานการณ์โควิด 19 (ศบค.) มีมติปรับพื้นที่สถานการณ์ โดยกําหนดพื้นที่เฝ้าระวัง (สีเขียว) 14 จังหวัด และพื้นที่นําร่องท่องเที่ยว (สีฟ้า) 17 จังหวัด ซึ่งทั้ง 31 จังหวัดนี้ คณะกรรมการโรคติดต่อจังหวัดสามารถพิจารณาการเปิดกิจการผับ บาร์ คาราโอเกะได้ เริ่มตั้งแต่วันที่ 1 มิถุนายน 2565 เป็นต้นไป โดยจะมีการกําหนดมาตรการและหลักเกณฑ์ต่างๆ เช่น เปิดไม่เกินเวลา 24.00 น. หลีกเลี่ยงการใช้ภาชนะร่วมกัน มีการตรวจ ATK ในกลุ่มผู้ให้บริการ ประชาชนที่จะรับบริการต้องฉีดวัคซีนครบตามที่กําหนด เป็นต้น ซึ่งเชื่อว่าผู้ประกอบการจะให้ความร่วมมืออย่างดี เนื่องจากมีการปิดกิจการมานาน หากไม่ปฏิบัติตามมาตรการและถูกปิดกิจการก็จะเป็นการเสียโอกาส
“กิจการผับ บาร์ คาราโอเกะ อาจประสานให้ อสม.ในพื้นที่เข้ามาช่วยดูแลคัดกรองโรค เพื่อสร้างความมั่นใจเพิ่มขึ้นได้ ส่วนเรื่องหากเปิดแล้วมีการติดเชื้อจะสั่งปิดหรือไม่ ขึ้นกับการพิจารณาของคณะกรรมการโรคติดต่อจังหวัด สิ่งสําคัญคือ ต้องดูว่าปฏิบัติตามมาตรการและข้อกําหนดหรือไม่ ซึ่งนายกรัฐมนตรีได้กําชับว่า หากไม่ปฏิบัติตามมาตรการก็ให้บังคับใช้ข้อกฎหมาย” นายอนุทินกล่าว
สําหรับพื้นที่เฝ้าระวังสูง (สีเหลือง) ยังไม่สามารถเปิดกิจการเหล่านี้ได้ แต่ในอนาคตจะมีการประเมินสถานการณ์และพิจารณาต่อไป นอกจากนี้ ที่ประชุมยังเห็นชอบให้ผู้เดินทางเข้าประเทศที่เป็นคนไทย ไม่ต้องลงทะเบียนThailand Pass ให้ลงทะเบียนเฉพาะชาวต่างชาติ แต่จะมีการประเมินสถานการณ์อีกประมาณ 1 เดือนว่าจะพิจารณายกเลิก Thailand Pass หรือไม่ ทั้งนี้ แม้จะมีการผ่อนคลายมาตรการและกิจการต่างๆ มากขึ้น แต่การสวมหน้ากากอนามัยยังคงเป็นข้อแนะนําที่ควรปฏิบัติ เนื่องจากสามารถช่วยป้องกันการติดและแพร่เชื้อได้ ยิ่งมีการฉีดวัคซีนด้วยแล้วโอกาสการติดเชื้อจะยิ่งน้อยลง นายอนุทินกล่าวในตอนท้าย
********************************************* 20 พฤษภาคม 2565
รัฐบาลไทย-ข่าวทำเนียบรัฐบาล-ศิลปศาสตร์ในยุคดิสรัปชั่น รมว.อว. แนะสร้างความแตกต่าง ใช้ปัญญาขับเคลื่อน สร้างความโดดเด่นสู่สากล
วันจันทร์ที่ 27 มิถุนายน 2565
ศิลปศาสตร์ในยุคดิสรัปชั่น รมว.อว. แนะสร้างความแตกต่าง ใช้ปัญญาขับเคลื่อน สร้างความโดดเด่นสู่สากล
ศิลปศาสตร์ในยุคดิสรัปชั่น รมว.อว. แนะสร้างความแตกต่าง ใช้ปัญญาขับเคลื่อน สร้างความโดดเด่นสู่สากล
17 มิถุนายน 2565 ณ โรงแรม เอส.ดี. อเวนิว ปิ่นเกล้า กรุงเทพฯ/ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นองค์ปาฐก ปาฐากถาพิเศษในเรื่อง "การยกระดับมนุษยศาสตร์และสังคมศาสตร์ในประเทศไทย" ภายในพิธีเปิดการประชุมวิชาการระดับชาติ สาขามนุษยศาสตร์และสังคมศาสตร์ ครั้งที่ 6 ประจําปี 2565 เรื่อง ศิลปศาสตร์ในยุคดิสรัปชั่น : การศึกษาและนวัตกรรมทางมนุษยศาสตร์และสังคมศาสตร์ในศตวรรษที่ 21 โดยมีศาสตราจารย์ นายแพทย์บรรจง มไหสวริยะ อธิการบดี มหาวิทยาลัยมหิดล ผู้ช่วยศาสตราจารย์ ดร.อภิวิชญ์ เลี้ยงอิสสระ คณบดีคณะศิลปศาสตร์ คณาจารย์ และผู้ที่สนใจเข้าร่วมงานดังกล่าว ซึ่งจัดโดย คณะศิลปศาสตร์ มหาวิทยาลัยมหิดล
ศ. (พิเศษ) ดร.เอนก กล่าวว่า เมื่อคิดย้อนหลัง บางท่านอาจจะยังไม่ทราบว่า ศาสตร์และศิลป์ ทางวิทยาศาสตร์ สังคมศาสตร์ มนุษยศาสตร์ รวมกันแล้วเรียกว่า Loneral Art ถ้าเราศึกษาอย่างถ่องแท้เกี่ยวกับวิทยาศาสตร์และสังคมศาสตร์ ล้วนแล้วแต่ถูกนําเอามาเป็นกระบวนทัศน์ในการทํางาน จากสังคมศาสตร์ตรงตัว คือ วิทยาศาสตร์แห่งสังคม เพราะฉะนั้น วิธีการศึกษาทางวิทยาศาสตร์และสังคมศาสตร์ทั้งเชิงทฤษฎีและปฏิบัติล้วนแล้วแต่เหมือนกันแต่ก็มีส่วนที่แตกต่างกัน มนุษยศาสตร์และสังคมศาสตร์ อาจกล่าวในแง่มุมหนึ่งว่า เป็นศาสตร์ที่มีความไม่เหมือนกันในตัวเอง ไม่ได้อ้างอิงถึงเหตุและผล ดังนั้น การทํางานในปัจจุบัน จะนําศิลปศาสตร์เข้าไปใช้เพื่อความงดงามของภาษา และแสดงอัตลักษณ์ในการทํางาน เพื่อความทันสมัย ความแตกต่างและเข้ากับยุคดิสรัปชั่น ไม่ยึดติดกับแนวคิดใดแนวคิดหนึ่ง
ศิลปศาสตร์ที่ดีสามารถนําไปประยุกต์ใช้ในการพูด การเขียน การบรรยายหรือการทํางานในชีวิตประจําวัน งานทางสังคมศาสตร์ มนุษยศาสตร์ ต้องเน้นอ่านง่าย เข้าใจง่าย เร้าใจและเข้าถึงประชาชน มหิดลไม่ได้ดีแต่ด้านวิทยาศาสตร์และวิทยาศาสตร์การแพทย์ แต่ด้านศิลปศาสตร์ มนุษยศาสตร์ และสังคมศาสตร์ก็เด่นเช่นกัน ซึ่งอยู่ในอันดับที่ 47 ของโลกในด้านของดนตรีและศิลปะการแสดง เนื่องจากเรานําเอาศาสตร์ที่ทันสมัยเข้าไปผสมผสานกับงานที่เราทําในศิลปะการแสดง (Performing Arts) ทําให้ติดอันดับในครั้งนี้ ซึ่งเป็นการติดท็อป 50 เป็นครั้งแรก จากการจัดอันดับมหาวิทยาลัยโลกโดย “QS World University Rankings by Subject 2022” ถือเป็นความสําเร็จ และเป็นความภูมิใจของคนไทยทุกคน สะท้อนถึงศักยภาพและคุณภาพของสถาบันการศึกษาทางดนตรีของไทยที่ผสมผสานสังคมศาสตร์ มนุษยศาสตร์ และศิลปะศาสตร์สมัยใหม่ เป็นการยกระดับคุณภาพของสาขาวิชาในประเทศไทยอีกมิตินึง เป็นการสร้างโอกาส สร้างความเข้มแข็งให้ประเทศชาติก้าวหน้าต่อ เราใช้ปัญญาในการขับเคลื่อนศาสตร์ต่างๆ เราต้องมองโลกในแง่บวก เราต้องมีเป้าหมาย มียุทธศาสตร์ คือ จะต้องไม่พร้อมก็สามารถชนะได้ ยกตัวอย่าง ดนตรีเราต้องไม่คิดว่าต้องทําให้พร้อมแบบชาติอื่นๆ แต่ให้เน้นโฟกัสไปที่เราจะใส่เอกลักษณ์ที่แตกต่างมาเป็นจุดขาย เราก็จะสามารถชนะได้
รัฐบาลไทย-ข่าวทำเนียบรัฐบาล-ออมสิน ประกาศขึ้นอัตราดอกเบี้ยเงินฝากประจำ เพิ่มสูงสุด 0.30% ขานรับดอกเบี้ยนโยบาย พร้อมตรึงดอกเบี้ยเงินกู้ให้นานที่สุด เพื่อช่วยเหลือลูกค้ารายย่อยและกลุ่มเปราะบาง
วันพฤหัสบดีที่ 11 สิงหาคม 2565
ออมสิน ประกาศขึ้นอัตราดอกเบี้ยเงินฝากประจํา เพิ่มสูงสุด 0.30% ขานรับดอกเบี้ยนโยบาย พร้อมตรึงดอกเบี้ยเงินกู้ให้นานที่สุด เพื่อช่วยเหลือลูกค้ารายย่อยและกลุ่มเปราะบาง
กนง. ได้มีการปรับขึ้นอัตราดอกเบี้ยนโยบาย จาก 0.50% ต่อปี เป็น 0.75% ต่อปี มีผลเมื่อวันที่ 10 สิงหาคม 2565 เป็นต้นไป นั้น เพื่อเป็นการดูแลผู้ฝากเงินให้ได้รับประโยชน์จากอัตราดอกเบี้ยขาขึ้น ธนาคารออมสินซึ่งมีภารกิจหลักในการเป็นสถาบันการเงินเพื่อการออม
นายวิทัย รัตนากร ผู้อํานวยการธนาคารออมสิน เปิดเผยว่า จากการที่คณะกรรมการนโยบายการเงิน (กนง.) ได้มีการปรับขึ้นอัตราดอกเบี้ยนโยบาย จาก 0.50% ต่อปี เป็น 0.75% ต่อปี มีผลเมื่อวันที่ 10 สิงหาคม 2565 เป็นต้นไป นั้น เพื่อเป็นการดูแลผู้ฝากเงินให้ได้รับประโยชน์จากอัตราดอกเบี้ยขาขึ้น ธนาคารออมสินซึ่งมีภารกิจหลักในการเป็นสถาบันการเงินเพื่อการออม จึงประกาศขึ้นอัตราดอกเบี้ยเงินฝากประจํา 3 เดือน/6 เดือน ปรับขึ้น 0.15% เงินฝากประจํา 12 เดือน ปรับขึ้น 0.20% และเงินฝากประจํา 24 เดือน/36 เดือน ปรับขึ้น 0.30% ซึ่งจะช่วยส่งเสริมการออม และให้ประชาชนได้มีกําลังซื้อเพิ่มมากขึ้นในช่วงที่กําลังเริ่มกลับมามีกิจกรรมทางเศรษฐกิจ
สําหรับลูกค้าสินเชื่อ ธนาคารมีมาตรการช่วยเหลือโดยจะยังตรึงอัตราดอกเบี้ยเงินกู้ขั้นต่ํา (MLR, MOR และ MRR) ไว้ให้นานที่สุด เพื่อชะลอผลกระทบต่อลูกค้ารายย่อย ผู้ประกอบการ SMEs และกลุ่มเปราะบาง ซึ่งเป็นไปตามนโยบายรัฐบาลและกระทรวงการคลัง ที่มอบหมายสถาบันการเงินของรัฐตรึงดอกเบี้ยเงินกู้ไว้ก่อน ทั้งนี้ การประกาศขึ้นอัตราดอกเบี้ยเงินฝากประจํา และตรึงอัตราดอกเบี้ยเงินกู้ทุกประเภท เพื่อดูแลสิทธิประโยชน์ของลูกค้าเงินฝาก รวมถึงช่วยเหลือประคับประคองลูกค้าสินเชื่อในช่วงที่เศรษฐกิจอยู่ระหว่างฟื้นตัวและยังไม่กลับมาอยู่ในภาวะปกติ
มีผลตั้งแต่วันที่ 15 สิงหาคม 2565 เป็นต้นไป
รัฐบาลไทย-ข่าวทำเนียบรัฐบาล-กรมเจ้าท่า รับฟังเสียงประชาชน แก้ไขกรณีเรือโดยสารไม่เพียงพอ กำชับเจ้าหน้าที่ประจำท่าเรือปฏิบัติหน้าที่อย่างเต็มกำลัง
วันพฤหัสบดีที่ 19 พฤษภาคม 2565
กรมเจ้าท่า รับฟังเสียงประชาชน แก้ไขกรณีเรือโดยสารไม่เพียงพอ กําชับเจ้าหน้าที่ประจําท่าเรือปฏิบัติหน้าที่อย่างเต็มกําลัง
...
จากนโยบายของรัฐบาลและกระทรวงคมนาคมโดย นายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่าตรวจสอบ ติดตามการให้บริการเรือโดยสารในคลองแสนแสบในช่วงเปิดภาคเรียน
เมื่อวันที่ 17 พฤษภาคม 2565 ที่ผ่านมา Facebook กลุ่ม “ผู้โดยสารเรือด่วนแสนแสบ” มีผู้ใช้บริการเรือคลองแสนแสบ ได้ร้องเรียนถึงการให้บริการเรือคลองแสนแสบที่ล่าช้าและหนาแน่น ทําให้มีผู้โดยสารแออัดบนเรือและบริเวณท่าเรือเป็นจํานวนมาก รวมทั้งการปฏิบัติงานของเจ้าหน้าที่ประจําท่าเทียบเรือ นั้น กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา กรมเจ้าท่า มิได้เพิกเฉยหรือนิ่งนอนใจต่อปัญหาและความเดือดร้อนของประชาชน ได้มีข้อสรุปและมาตรการในการแก้ไขปัญหาดังกล่าวตามที่มีข้อร้องเรียนข้างต้น ที่ผ่านมาตั้งแต่มีการเปิดภาคเรียน กรมเจ้าท่า ได้มีการประชุมเมื่อวันที่ 9 พฤษภาคม 2565 เพื่อเตรียมพร้อมและควบคุมกํากับดูแลการให้บริการเดินเรือโดยสารในช่วงเปิดภาคเรียน หรือการเรียนแบบ On site ในหลายๆโรงเรียน แต่เนื่องจากมีประชาชนจํานวนมากกลับมาทํางานตามปกติ ส่งผลให้ผู้โดยสารที่มาใช้บริการเรือแสนแสบมีจํานวนเพิ่มมากขึ้น กลุ่มตรวจการเดินเรือจึงได้เชิญผู้ประกอบการเดินเรือหารือเพิ่มเติมเมื่อวันที่ 18 พ.ค. 2565 เพื่อแก้ไขปัญหา รวมถึง ได้จัดเจ้าหน้าที่ประจําท่าเทียบเรืออํานวยความสะดวกและความปลอดภัยทางน้ําให้แก่นักเรียน และผู้โดยสารเรือ และจัดเรือตรวจการณ์เจ้าท่าพร้อมเจ้าหน้าที่อํานวยความสะดวกและควบคุมการจราจรทางน้ํา ทั้งในแม่น้ําเจ้าพระยาและคลองแสนแสบ จากกรณีเหตุการณ์ในคลองแสนแสบ กลุ่มตรวจการเดินเรือได้ดําเนินการแก้ไข ดังนี้
1.เรียกประชุมซักซ้อมการปฏิบัติงาน กําชับการปฏิบัติงานของเจ้าหน้าที่ประจําท่าเรือในการอํานวยความสะดวกและความปลอดภัยให้แก่ผู้โดยสารที่ใช้บริการเรือ ทั้งในแม่น้ําเจ้าพระยาและคลองแสนแสบ
2.ขอความร่วมมือผู้ประกอบการเรือโดยสารคลองแสนแสบ ให้เพิ่มความถี่เรือในการรับผู้โดยสารในช่วงเวลาเร่งด่วน เช้าและเย็น ปกติจาก 7 - 10 นาที เป็น 3-5 นาที เพื่อให้ผู้โดยสารในเรือไม่หนาแน่น และไม่ให้มีผู้โดยสารสะสมที่ท่าเรือเป็นจํานวนมาก พร้อมจัดเจ้าหน้าที่ควบคุมกํากับในการปล่อยเรือตั้งแต่ท่าเรือต้นทาง
3.ร่วมประชุมกับสมาคมเรือไทยผู้ให้บริการเรือโดยสารทั้งในคลองแสนแสบและแม่น้ําเจ้าพระยา ขอให้ควบคุมกํากับเรือ เจ้าหน้าที่ที่ปฏิบัติหน้าที่ในการให้บริการเรือโดยสารให้เป็นไปตามมาตรการความปลอดภัยทางน้ํา เพื่อความปลอดภัยแก่ประชาชน ผู้โดยสาร นักท่องเที่ยวที่ใช้บริการ โดยผู้ประกอบการได้รับทราบถึงปัญหาดังกล่าวพร้อมยินดีปฏิบัติตามมาตรการดังกล่าวอย่างเคร่งครัด
ทั้งนี้ กรมเจ้าท่า จะนําความคิดเห็นของประชาชนทุกท่าน มาปรับปรุงการทํางานเพื่อให้เกิดความปลอดภัยในการใช้เส้นทางคลองแสนแสบต่อไป สําหรับเจ้าหน้าที่ประจําท่าเทียบเรือ ถือเป็นหน้าที่และส่วนสําคัญของกรมเจ้าท่าในการดูแลความปลอดภัยของผู้โดยสาร ขณะขึ้น-ลงเรือ พร้อมควบคุมจํากัดจํานวนผู้โดยสารไม่ให้เรือบรรทุกเกินขนาดที่กรมเจ้าท่ากําหนด ทางกรมเจ้าท่า ขอความร่วมมือประชาชนให้ปฏิบัติตามคําแนะนําของเจ้าหน้าที่ขณะโดยสารเรือทุกครั้ง เพื่อความปลอดภัยในชีวิตและทรัพย์สินของทุกท่าน ประชาชนสามารถแจ้งเรื่องราวทางน้ํา และความไม่ปลอดภัยในการเดินทางได้ที่สายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ แจงปีหน้าเตรียมซื้อวัคซีนโควิด-19 อีก 65 ล้านโดส ย้ำจะดำเนินการให้สอดคล้องกับการวิจัยและพัฒนาวัคซีนที่เกิดขึ้นใหม่ ยืนยันไทยดูแลเยียวยาประชานดีที่สุดเป็นประเทศอันดับ2 ในเอเปค
วันอังคารที่ 16 พฤศจิกายน 2564
นายกฯ แจงปีหน้าเตรียมซื้อวัคซีนโควิด-19 อีก 65 ล้านโดส ย้ําจะดําเนินการให้สอดคล้องกับการวิจัยและพัฒนาวัคซีนที่เกิดขึ้นใหม่ ยืนยันไทยดูแลเยียวยาประชานดีที่สุดเป็นประเทศอันดับ2 ในเอเปค
นายกฯ แจงปีหน้าเตรียมซื้อวัคซีนโควิด-19 อีก 65 ล้านโดส ย้ําจะดําเนินการให้สอดคล้องกับการวิจัยและพัฒนาวัคซีนที่เกิดขึ้นใหม่ ยืนยันไทยดูแลเยียวยาประชานดีที่สุดเป็นประเทศอันดับ 2 ในเอเปค
วันนี้ (16 พ.ย.64) เวลา 13.15 น. ณ ห้องประชุมโภคีธารา โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการจัดซื้อวัคซีนโควิด-19 ในปีหน้าว่า ขณะนี้ได้ทําสัญญาแล้วที่จะมีการจัดซื้อวัคซีนโควิด-19 จํานวน 65 ล้านโดส โดยจะพิจารณาถึงสถานการณ์เกี่ยกับการวิจัยพัฒนาและการผลิตวัคซีนชนิดใหม่ที่เกิดขึ้นในหลายประเทศแล้ว เช่นทั้งแบบพ่นจมูก เพื่อนํามาพิจารณาประกอบการดําเนินการในเรื่องวัคซีนของประเทศไทยให้เหมาะสมและทันต่อสถานการณ์ที่เกิดขึ้นซึ่งต้องติดตามเรื่องนี้อย่างใกล้ชิดต่อเนื่อง ซึ่งที่ผ่านมาก็ถือว่าประเทศไทยทําได้ดี
ทั้งนี้ ไทยจัดสรรงบประมาณในการดูแลเยียวยาประชน สูงเป็นอันดับที่ 2 ในเอเปค รองจากประเทศชิลี โดยใช้งบประมาณไปถึง 25% ของ GDP ในการดูแลเยียวยาฟื้นฟูประชาชนที่ได้รับผลกระทบจากสถานการณ์การแพร่ระบาดของโรคโควิด-19 ซึ่งการจัดสรรงบประมาณในการดูประชาชนดังกล่าวเป็นความห่วงใยของรัฐบาลอย่างแท้จริง เพื่อช่วยบรรเทาความเดือดร้อนและให้ประชาชนผ่านพ้นวิกฤตินี้ไปให้ได้
ขณะเดียวกัน นายกรัฐมนตรี กล่าวแสดงความห่วงใยและกังวลต่อสถานการณ์ต่าง ๆ ที่เกิดขึ้นและส่งผลกระทบต่อประชาชนในขณะนี้ ทั้งเรื่องของหนี้ครัวเรือน หนี้สาธารณะ รวมถึงราคาน้ํามัน โดยต้องการเกษตรกรมีรายได้ที่ดีขึ้น ซึ่งได้ให้นโยบายในที่ประชุมคณะรัฐมนตรีไปอีกครั้งในเรื่องของการปรับโครงสร้างการเกษตรให้ดีขึ้น โดยเฉพาะการหาแนวทางในการที่จะทําให้ต้นทุนการผลิตต่ําลง และค่าเช่าที่นาเป็นไปตามกฎหมาย สําหรับการที่ดําเนินโครงการในเรื่องของการประกันราคาข้าวที่ทํามานานนั้นแม้จะเกิดประโยชน์แต่ก็เป็นภาระแทนที่จะทําให้เข้มแข็งแต่ก็ไม่เข้มแข็งอย่างที่ต้องการ ดังนั้นทุกหน่วยงานที่เกี่ยวข้องต้องหาวิธีการปฏิบัติใหม่ดําเนินการทั้งระบบตั้งแต่ต้นทาง กลางทาง ไปจนถึงปลายทางด้วย
-----------------
รัฐบาลไทย-ข่าวทำเนียบรัฐบาล-ดีอีเอส เตือนข่าวปลอมกรุงไทยส่ง SMS ให้ลงทะเบียนรับสิทธิ์ โครงการคนละครึ่ง เฟส 4
วันอังคารที่ 28 ธันวาคม 2564
ดีอีเอส เตือนข่าวปลอมกรุงไทยส่ง SMS ให้ลงทะเบียนรับสิทธิ์ โครงการคนละครึ่ง เฟส 4
ดีอีเอส เตือนข่าวปลอมกรุงไทยส่ง SMS ให้ลงทะเบียนรับสิทธิ์ โครงการคนละครึ่ง เฟส 4
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการเผยแพร่ข้อมูลเกี่ยวกับประเด็นเรื่องกรุงไทยส่งSMSให้ลงทะเบียนรับสิทธิ์โครงการคนละครึ่งเฟส4ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยธนาคารกรุงไทยพบว่าประเด็นดังกล่าวนั้นเป็นข้อมูลเท็จ ทางธนาคารกรุงไทยได้ตรวจสอบและชี้แจงว่าข้อความดังกล่าวเป็นการกระทําของมิจฉาชีพที่แอบอ้างโครงการคนละครึ่งส่งSMSหลอกขอข้อมูลส่วนตัวโดยส่งLinkปลอมให้กรอกข้อมูลเพื่อยืนยันตัวตนและนําไปทุจริตโอนเงินออกจากบัญชีลูกค้าซึ่งธนาคารกรุงไทยไม่มีนโยบายขอข้อมูลส่วนตัวข้อมูลทางการเงินและข้อมูลบัตรเดบิตของประชาชนโดยการส่งSMSแต่อย่างใด จึงขอให้ประชาชนระมัดระวังในการให้ข้อมูลส่วนตัวและข้อมูลสําคัญทางการเงินที่ไม่ควรเปิดเผยเช่นเลขบัตรประชาชนรหัสหลังบัตรเลขหน้าบัตรเดบิต16หลักวันหมดอายุรหัสPinเลขCVV 3ตัวและรหัสOTPหากในกรณีที่ประชาชนหลงให้ข้อมูลไปแล้วสามารถแจ้งไปยังธนาคารกรุงไทยContact Centerโทร. 02 111 1111หรือตํารวจในพื้นที่เพื่อแจ้งความดําเนินคดีและสายด่วนศูนย์ปราบปรามอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)โทร. 1155, 1599และสายด่วนปปง.โทร. 1710
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-ครม.รับทราบการเปิดจุดผ่านแดนชั่วคราวเพื่อดำเนินการก่อสร้างสะพานมิตรภาพไทย-ลาว แห่งที่5 บึงกาฬ-บอลิคำไซ
วันอังคารที่ 5 เมษายน 2565
ครม.รับทราบการเปิดจุดผ่านแดนชั่วคราวเพื่อดําเนินการก่อสร้างสะพานมิตรภาพไทย-ลาว แห่งที่5 บึงกาฬ-บอลิคําไซ
ครม.รับทราบการเปิดจุดผ่านแดนชั่วคราวเพื่อดําเนินการก่อสร้างสะพานมิตรภาพไทย-ลาว แห่งที่5 บึงกาฬ-บอลิคําไซ พร้อมมอบหน่วยงานเกี่ยวข้องจัดทําเงื่อนไขข้อกําหนดไม่ให้เกิดกรณีใช้ประโยชน์นอกเหนือวัตถุประสงค์เพื่อการก่อสร้าง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าที่ประชุมคณะรัฐมนตรี(ครม.) วันที่ 5 เม.ย. 2565 ได้รับทราบการเปิดจุดผ่านแดนชั่วคราวเพื่อดําเนินการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคําไซ) ตามที่สภาความมั่นคงแห่งชาติ(สมช.) เสนอทั้งนี้ โครงการก่อสร้างสะพานมิตรภาพไทย-ลาว แห่งที่5 (บึงกาฬ-บอลิคําไซ) ซึ่งดําเนินการโดยกรมทางหลวง ขณะนี้ได้ดําเนินการจ้างบริษัทวิศกรที่ปรึกษาควบคุมงานและบริษัทผู้รับจ้างก่อสร้างและได้ลงนามสัญญาจ้างเพื่อการก่อสร้างเรียบร้อยแล้ว ซึ่งการดําเนินโครงการดังกล่าวมีความจําเป็นต้องเปิดจุดผ่านแดนชั่วคราวระหว่างบ้านดอนยม ตําบลไคสี อําเภอเมืองบึงกาฬ จังหวัดบึงกาฬ ประเทศไทย กับบ้านก้วยอุดม เมืองปากซัน แขวงบอลิคําไซ สปป.ลาว เพื่อดําเนินการก่อสร้าง ร่วมกับอํานวยความสะดวกในการเคลื่อนย้ายบุคลากร ยานพาหนะ เครื่องจักรอุปกรณ์ที่เกี่ยวข้องกับการก่อสร้าง ซึ่งการดําเนินการเพื่อเปิดจุดผ่านแดนชั่วคราวดังกล่าวกระทรวงคมนาคมได้มีหนังสือถึงกระทรวงมหาดไทยเพื่อขอให้ สมช. พิจารณาเปิดจุดผ่านแดนชั่วคราวเพื่อดําเนินการก่อสร้าง และเสนอให้ ครม. รับทราบในครั้งนี้
น.ส.ไตรศุลี กล่าวว่า ครม. ยังได้มอบหมายให้กระทรวงคมนาคมซึ่งเป็นหน่วยงานรับผิดชอบโครงการ ประสานงานกับหน่วยงานที่เกี่ยวข้องเพื่อจัดทําเงื่อนไข ข้อกําหนดและการควบคุมดูแลไม่ให้มีผลกระทบในด้านต่างๆ และดูแลให้การดําเนินการโครงการ เป็นไปอย่างระมัดระวังไม่ให้เกิดความเสียหายและกระทบต่อความั่นคง โดยต้องปฏิบัติตามมติ ครม. ที่เกี่ยวข้องอย่างเคร่งครัด ได้แก่ มติ ครม. เมื่อวันที่ 12 ต.ค. 2542 เรื่อง แนวทางปฏิบัติเกี่ยวกับการก่อสร้างถนนหรือกระทํากิจการใดๆ บริเวณชายแดน และ เมื่อวันที่ 10 พ.ค. 2548 เรื่อง การระงับการก่อสร้างถนนบริเวณจุดผ่านแดนถาวรช่องจอม จังหวัดสุรินทร์ พร้อมกับให้กระทรวงคมนาคม กระทรวงมหาดไทย และหน่วยงานที่เกี่ยวข้องนําความเห็นของสภาพัฒนาการเศรษฐกิจและสังคมแห่งชาติ(สศช.)ไปพิจารณาดําเนินการในส่วนที่เกี่ยวข้อง ซึ่ง สศช. ได้มีความเห็นว่า การเปิดจุดผ่านแดนชั่วคราวดังกล่าว ควรกําหนดเวลาเปิด-ปิด ในแต่ละวัน รวมทั้งกําหนดประเภทของยานพาหนะ เครื่องจักร/อุปกรณ์ บุคคลเข้าออกและจํากัดอาณาเขตพื้นที่การข้ามแดนให้ชัดเจน เพื่อมิให้จุดผ่านแดนชั่วคราวถูกใช้เพื่อวัตถุประสงค์อื่น รวมทั้งควรเร่งรัดการให้แล้วเสร็จโดยเร็ว
ทั้งนี้ สะพานมิตรภาพไทย-ลาว แห่งที่5 จะช่วยพัฒนาการเชื่อมโยงโครงข่ายการคมนาคมขนส่งระหว่างไทยกับสปป.ลาว อํานวยความสะดวกในการขนส่งสินค้า รองรับปริมาณการดําเนินทางเพื่อการท่องเที่ยว การขนส่งสินค้าที่เพิ่มมากขึ้น รวมทั้งลดความแออัดในการขนส่งสินค้าไปยัง สปป.ลาว และประเทศใกล้เคียง ในส่วนของการก่อสร้าง กรมทางหลวง รายงานว่าได้มีการวางแผนรองรับและดําเนินการป้องกันผลกระทบที่อาจเกิดขึ้นในประเด็นต่างๆ เช่น การกัดเซาะตลิ่ง การเปลี่ยนแปลงทิศทางของน้ํา เป็นต้น
รัฐบาลไทย-ข่าวทำเนียบรัฐบาล-รมว.เฮ้ง ระดมกำลังทุกภาคส่วนสนับสนุนเครื่องอุปโภค บริโภค จัดถุงยังชีพช่วยประชาชน
วันศุกร์ที่ 8 ตุลาคม 2564
รมว.เฮ้ง ระดมกําลังทุกภาคส่วนสนับสนุนเครื่องอุปโภค บริโภค จัดถุงยังชีพช่วยประชาชน
กระทรวงแรงงานจัดโครงการ  “ด้วยรักและห่วงใยจากใจ กระทรวงแรงงาน” จัดถุงยังชีพช่วยเหลือประชาชนที่ได้รับผลกระทบจากอุทกภัย โดยให้หน่วยงานในสังกัดประสานขอรับการสนับสนุนเครื่องอุปโภค บริโภค จากสถานประกอบกิจการที่มีกําลังและศักยภาพ
นายสุชาติ ชมกลิ่น รัฐมนตรีว่าการกระทรวงแรงงานกล่าวถึงความคืบหน้าการให้ความช่วยเหลือกรณีสถานการณ์น้ําท่วมในพื้นที่หลายจังหวัดจากอิทธิพลพายุฝนที่มีมาอย่างต่อเนื่องมาจนถึงปัจจุบัน ส่งผลให้เกิดน้ําท่วมฉับพลัน น้ําป่าไหลหลาก จนทําให้มีผู้ได้รับความเดือดร้อนเป็นจํานวนมาก ว่า รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน มีความห่วงใยผู้ใช้แรงงานและประชาชนทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ํา การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง กระทรวงแรงงานยังได้กําชับให้หน่วยงานในสังกัดแต่ละจังหวัดที่ได้รับผลกระทบ เร่งบูรณาการสนับสนุนความช่วยเหลือผู้ใช้แรงงาน ลูกจ้างผู้ประกันตน และประชาชนในพื้นที่ที่ได้รับความเดือดร้อนกับทางจังหวัดในแต่ละจังหวัด โดยเฉพาะการเคลื่อนย้ายประชาชนไปในสถานที่ที่ปลอดภัย จัดที่พักพิงชั่วคราว และได้มอบหมายให้กรมสวัสดิการและคุ้มครองแรงงานประสานสถานประกอบกิจการที่มีกําลังและศักยภาพสนับสนุนเครื่องอุปโภคบริโภคของใช้ที่จําเป็นเพื่อบรรเทาความเดือดร้อนในทุกพื้นที่ทั่วประเทศที่ประสบอุทกภัย และดําเนินการตามมาตรการช่วยเหลือผู้ประสบอุทกภัยของกระทรวงแรงงาน ที่แบ่งเป็น 3 ระยะ ได้แก่ ระยะก่อนเกิดภัย ระยะเกิดภัย และระยะฟื้นฟูภายหลังน้ําลด
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมในเรื่องดังกล่าวว่า ได้มอบหมายให้สํานักงานสวัสดิการและคุ้มครองแรงงานจังหวัดทุกจังหวัดประสานไปยังสถานประกอบกิจการที่มีกําลังและศักยภาพสนับสนุนเครื่องอุปโภคบริโภคและกําลังทรัพย์ เพื่อนํามาจัดทําถุงยังชีพ โดยในวันนี้กรมได้รับการส่งมอบเครื่องอุปโภคบริโภคและเงินช่วยเหลือจากสถานประกอบกิจการผ่านสํานักงานสวัสดิการและคุ้มครองแรงงานจังหวัดชลบุรี สมุทรปราการ สมุทรสาคร ฉะเชิงเทรา ปทุมธานี นครปฐม สระบุรี และสํานักงานสวัสดิการและคุ้มครองแรงงานกรุงเทพมหานครพื้นที่ 2 , 4 , 5 , 8 เพื่อนํามาดําเนินการช่วยเหลือประชาชนในจังหวัดที่ประสบอุทกภัยต่อไป.
รัฐบาลไทย-ข่าวทำเนียบรัฐบาล-สธ. ไฟเขียว ประชาชน 10 จังหวัดท่องเที่ยว ฉีดวัคซีนเข็ม 4 ย้ำ! ต้องรับเข็ม 3 ครบ 3 เดือนก่อน
วันจันทร์ที่ 24 มกราคม 2565
สธ. ไฟเขียว ประชาชน 10 จังหวัดท่องเที่ยว ฉีดวัคซีนเข็ม 4 ย้ํา! ต้องรับเข็ม 3 ครบ 3 เดือนก่อน
.....
อัปเดตแผน "ฉีดวัคซีนโควิด" เข็มกระตุ้นให้แก่ประชาชนเพื่อกระตุ้นภูมิคุ้มกันสําหรับผู้ที่เคยรับวัคซีนครบตามเกณฑ์แล้ว ล่าสุด กระทรวงสาธารณสุข กําหนดแผนการบริหารวัคซีนป้องกันโควิด-19 เดือน ก.พ. 65 ซึ่ง ศบค. เห็นชอบแผนการฉีดวัคซีนโควิดเข็ม 4 ให้กับประชาชนในพื้นที่ 10 จังหวัดท่องเที่ยวและจังหวัดที่พบการติดเชื้อสูง จากเดิมที่ให้ฉีดเฉพาะกลุ่มบุคลากรทางการแพทย์ เจ้าหน้าที่ด่านหน้า และกลุ่มเสี่ยง
.